google/wiki40b huggingface dataset:
Bani Aws

Bani Aws (Bahasa Arab: بنو أوس‎, harfiah "Anak Aws") ialah satu daripada suku Arab di Yathrib pada zaman Nabi Muhammad SAW. Suku kedua ialah Bani Khazraj. Aws and Khazraj juga dikenali sebagai Banu Qayla (Bani Qailah) (Bahasa Arab: بنو قيلة‎ dalam zaman sebelum kemunculan Islam.

Etimologi

Perkataan al-Aws bermaksud 'pemberian', berkemungkinan besar ringkasan bagi Aws Manāt (Bahasa Arab: أوس مناة‎, 'pemberian Manat'). Nama ini ditukar pada zaman Islam kepada Aws Allah (Bahasa Arab: أوس الله‎).

Sejarah awal

Pada lebih kurang tahun 300 M, sewaktu pemindahan Kahlan dari Yaman sebelum Banjir Besar di Empangan Agung (Empangan Ma'rib), Tha'laba bin Amr, datuk kaum Aws, berpisah daripada sukunya dan menetap di di Yathrib (Madinah), yang pada masa itu dikuasai puak suku Yahudi.
Bani Qailah di bawah kuasa Yahudi buat beberapa seketika sehinggalah Malik bin Ajlan daripada Bani Khazraj memerdekakan Bani Qailah daripada penguasaan Yahudi. Dengan demikian, Bani Aws dan Khazraj dapat hak kepada pokok tamar dan kubu-kubu mereka sendiri. Lambat laun, lebih kurang pad abad Kelima Masihi, Bani Qailah mengambil alih penguasaan Yathrib dan kuasa Yahudi menjadi malap buat sekurun lamanya.
Dalam zaman sebelum Hijrah, ketua Aws, Abu Qays al-Aslat daripada suku kaum Wa'il, menyerahkan kepimpinan kepada Ḥuḍair bin Simak daripada suku kaum Abd al-Ashhal. Berikutan satu kekalahan besar, Abd al-Ashhal dan Ẓafar ditarik dari Yathrib. Ketua puak yang bertentangan, Amr bin Nu'man daripada kaum Khazraj Bayaḍa, memaksa suku Yahudi Bani Quraizah dan Bani Nadhir membuat perjanjian bersekutu. Nomad dari Muzaina juga menyertai mereka. Kebanyakan Khazraj  serta Yahudi suku Bani Qainuqak serta suku nomad Juhaina dan Asyjak menyokong Amr bin Nu'man. Suku Haritha daripada Aws berkecuali. Kemudian dalam tahun 617 M, bermulalah Pertempuran Bu'ath. Dalam pertempuran tersebut Bani Nadhir dan Bani Quraizah bersekutu dengan Aws sementara Bani Qainuqak menyokong Khazraj. Pada awalnya Aws dipaksa berundur, tetapi kemudiannya berjaya menewaskan musuh mereka (Khazraj dan sekutu Yahudinya). Selepas pertempuran itu, kedua-dua Aws dan Khazraj kekal bermusuhan.

Hijrah — 622 M

Nabi Muhammad (SAW) berjaya mendamaikan kedua-dua puak Yathrib yang bertelagah ini dan selepas penghijrahan baginda, kedua-dua mereka menjadi satu umat Islam dan dikenali sebagai Ansar.
Teluk Bahang

Teluk Bahang merupakan sebuah pekan pantai terakhir terletak di pantai Pulau Pinang, Malaysia, terletak 5 km dari Batu Feringgi. Ia terletak paling dalam sekali dari George Town dan juga Butterworth. Tambahan pula, terdapat hotel dan rumah tumpangan yang sangat cantik dan menarik di sini. Dam teluk bahang juga terletak di atas bukit terakhir. Tempat beriadah juga terdapat di Teluk Bahang contohnya di Taman Rimba, Titi Kerawang dan sebagainya. Tempat ini popular di Pulau Pinang dan menjadi salah satu destinasi tarikan pelancong. Akhir sekali, Teluk Bahang merupakan kawasan pelancongan yang dikelilingi pantai yang indah, monumen bersejarah, dan lain-lain.
Kamminke

Kamminke merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Jambatan Melaka-Dumai

Jambatan Melaka-Dumai merupakan jambatan cadangan 35 km merentasi Selat Melaka dari negeri Melaka, Malaysia ke Dumai, Provinsi Riau, Indonesia.

Perancangan

Persetujuan awal telah diperolehi daripada pihak pemerintah di Sumatera. Ia dibincangkan dalam mesyuarat Dunia Melayu Dunia Islam (DMDI) dan Segi Tiga Pertumbuhan Indonesia-Malaysia-Thailand (IMTGT).
Unit Perancang Ekonomi (EPU) di Jabatan Perdana Menteri (JPM) sedang meneliti cadangan awal.
Pada 12 November 2009 , Ketua Menteri Melaka Datuk Seri Mohd Ali Rustam menyatakan pembinaan jambatan sepanjang 35 km dengan kos RM44 bilion .Antara sumber kewangan utamanya ialah Exim Bank of China (pinjaman bank sebanyak 85 % dari jumlah kos) dan syarikat swasta 15 %. Presiden China, Hu Jintao  telah melawat negeri Melaka dan meninjau destinasi pelancongan dan pembangunan sekitar Masjid Selat.
Khoo Poay Tiong (DAP-Ayer Keroh) menggesa pembinaan jambatan ini dibatalkan kerana berisiko tinggi. Biasanya pemimpin yang lama memerintah mahu melaksanakan projek mega. Tun Dr Mahathir Mohamad merupakan pencetus idea ini . Jambatan Pulau Pinang dan Jambatan Link Kedua antara Malaysia dan Singapura dibina semasa beliau menjadi Perdana Menteri Malaysia.
Andainya terbengkalai akibat kenaikan kos, masalah gempa bumi,serangan lanun dan pengganas dan pelanggaran kapal laut tentunya kerajaan akan menanggung kerugian. Pihak bank juga memerlukan jaminan risiko daripada kerajaan Malaysia.
Langkah jangka pendek perlu disediakan seperti memodenkan sistem pengangkutan feri, kapal dan kapal terbang dari Semenanjung Malaysia ke Sumatera, Indonesia.
Silaturahim antara kedua-dua negara dapat dipertingkatkan.Pertumbuhan ekonomi dapat dipacu seperti peluang pekerjaan, pelancongan, kuari, simen, besi-keluli, latihan kejuruteraan dan lain-lain.
Hospital Cameron Highlands

Alamat

Hospital Cameron Highlands

39000 Tanah Rata
Pahang,
Malaysia
Kasa

Kasa merupakan sebuah mukim di daerah Kubang Gadong, jajahan Pasir Mas, Kelantan. Mukim-mukim lain di daerah Kubang Gadong ialah Alor Buloh, Bakong, Kedondong, Kubang Batang, Kubang Bemban, Kubang Gatal dan Meranti.
Kinzenburg

Kinzenburg merupakan sebuah kawasan perbandaran terletak di daerah Bitburg-Prüm, Rhineland-Palatinate, Jerman.
Tentera Darat Itali

Sejarah

Tentera Darat Itali berasal daripada Tentera Darat Diraja (Regio Esercito) yang bermula dari pengisytiharan Kerajaan Itali selepas penaklukan Negeri-Negeri Paus dan penyatuan Itali (Risorgimento). Pada tahun 1861, dibawah kepimpinan Giuseppe Garibaldi, Victor Emmanuel II dari Kerabat Savoy telah dijemput mengambil alih tahta pemerintahan kerajaan baru yang merdeka.
Ekspedisi Itali telah dihantar ke China sewaktu Pemberontakan Boxer tahun 1900 dan ke Libya semasa Perang Itali-Turki tahun 1911-1912.
Mulyajaya, Cimahi

Poskod

Poskod yang digunakan di Mulyajaya adalah 45582. Terdapat buah desa di dalam daerah kecamatan Cimahi.
Gonnetot

Gonnetot ialah komun di jabatan Seine-Maritime dan di kawasan Haute-Normandie di utara Perancis.
Zakat fitrah

Zakat fitrah dikenali juga sebagai zakat badan, zakat puasa, zakat Ramadan, dan zakat Fitri kerana masa untuk menyempurnakannya adalah pada akhir Ramadan dan menjelang Hari Raya Aidilfitri. Zakat fitrah adalah sebagai penyuci orang yang berpuasa daripada melakukan perbuatan keji dan buruk juga untuk dijadikan sumber keperluan orang asnaf ketika 1 Syawal(siang & malam).

Kadar Fitrah

Kadar fitrah ialah satu gantang Baghdad bersamaan 2.3kg beras atau senilai dengannya (ijtihad).
Bagi tahun berakhir 2007 Masihi/1428 Hijrah dan 2008 Masihi/1429 Hijrah di seluruh negeri Selangor Malaysia, kadar Zakat Fitrah semasa telah ditentukan sebanyak RM5.20 bersamaan 2.70kg beras mentah.
Chauché

Chauché ialah sebuah komun di jabatan Vendée di wilayah Pays de la Loire barat Perancis.
Kampung Sungai Batu, Pasir Mas

Poskod

Poskod yang digunakan di Kampung Sungai Batu, Pasir Mas, Kelantan ialah 17040.
Latif Ibrahim

Kehidupan peribadi

Beliau berasal dari Melaka. Datuk saudaranya pelakon bangsawan dan pelawak terkenal 1950-an Aman Belon.
Bapa saudaranya adalah pelakon Hussein Abu Hassan.
Adiknya penyanyi Datuk Khatijah Ibrahim manakala kakaknya seniwati Datin Sophia Ibrahim. Isterinya bernama Masriah Mahadan dan mereka mempunyai dua anak iaitu Mohd Hazriq, 36 dan Haznally, 34.

Meninggal Dunia

Pada 20 Februari 2012, Latif Ibrahim (61 tahun) meninggal dunia di Institut Jantung Negara (IJN) di sisi isterinya, Masriah Mahadan (66 tahun). Beliau juga menghidap kencing manis dan paru-paru berair pernah menjalani pembedahan pintasan jantung pada tahun 2000.Beliau sudah tiga kali dikejarkan ke IJN akibat serangan yang sama. Beliau dimasukkan ke Unit Rawatan Korinari (CCU) IJN akibat komplikasi pelbagai penyakit termasuk jantung.Jenazah dibawa ke rumahnya di AU3, Taman Keramat, Hulu Kelang. Jenazah dikebumikan di Tanah Perkuburan Islam AU4
Antara rakan artis yang hadir ialah seniman Datuk Aziz Satar, Hail Amir, Halil Chik dan Datuk Sharifah Aini.
Ahmad al-Tifashi

Ahmad al-Tifashi (atau Ahmad ibn Yusuf al-Tīfāchī), yang dilahirkan di Tiffech, sebuah kampung berhampiran Souk Ahras di Algeria (1184- meninggal dunia pada 1253 di Kaherah, Mesir) ialah seorang penyair, penulis dan ahli antologi berber yang paling dikenali dengan karyanya yang berjudul Nuz'hatul Albab.

Biografi

Tidak banyak diketahui tentang hayat al-Tifashi. Beliau dikatakan tinggal kabanyakannya di Tunis, Kaherah, dan Damsyik, meskipun beliau mungkin berpindah-randah. Beliau berpendidikan dan berperadaban tinggi. Beliau mengarang Nuz'hatul Albab (A Promenade of the Hearts), sebuah antologi puisi Arab dan jenaka 12 bab tentang amalan erotik dan seks, yang menonjolkan entri-entri heteroseksual dan homoerotikisme dengan bias terhadap homoerotikisme.
Terjemahan dalam bahasa Perancis oleh René R. Khawam, yang berdasarkan salinan dalam bahasa Arab yang tersimpan di Paris, diterbitkan sebagai Les Délices des cœurs par Ahmad al-Tifachi (1971 dan 1981).
Terjemahan ilmiah bahagian homoerotik oleh Edward A. Lacey diterbitkan dalam bahasa Inggeris sebagai The Delight of Hearts, or What You Will Not Find In Any Book (1988). Versi memenangi Lambda Literary Award pada 1989.
Al-Tifashi juga menulis beberapa karya mengenai kesihatan seks, salah satunya terpelihara dalam satu salinan di National Library of Medicine. Bagaimanapun, beliau pada asasnya dikenali dengan jauharinya, "Az'harul Afkar fi Jawahirul Ahjar", yang merupakan karya berbahasa Arab Zaman Pertengahan paling terkenal dan komprehensif tentang kegunaan bahan galian. Ia meliputi 25 jenis batu permata dan galian secara terperinci, dengan memberikan kegunaan secara perubatan dan magik setiap satunya, dan juga beberapa etimologi Parsi nama-namanya. Ia terpelihara dalam banyak salinan manuskrip dan digunakan oleh ramai penulis terkemudian.
Samer

Samer merupakan sebuah komun di jabatan Pas-de-Calais di utara Perancis.
Jung Eun-ji

Kehidupan awal

Jung Eun-ji lahir dengan nama Jung Hye-rim di Haeundae, Busan pada 18 Ogos 1993. Beliau mempunyai seorang adik lelaki bernama Jung Min-ki. Beliau menghadiri Tadika Hapdo, Sekolah Rendah Shinjae, Sekolah Menengah Perempuan Jaesong dan Sekolah Tinggi Perempuan Hyehwa. Pada tahun 2004, Jung memenangi tempat pertama dalam program Exciting Day Enjoyable Day (신나는 날 즐거운 날) yang diacarakan oleh saluran KBS. Pada bulan November 2010, Jung lulus uji bakat untuk menjadi penyanyi utama Apink. Beliau tidak menerima sebarang latihan profesional sebelum menyertai Apink dan hanya berlatih selama dua bulan bersama kumpulan ini.

Apink

Pada bulan Mac 2011, Jung telah didedahkan sebagai ahli keempat Apink melalui sebuah video dalam talian beliau menyanyikan lagu "Love You I Do". Jung menyertai ahli kumpulan yang lain untuk merakam Apink News sebelum debut. Pada 21 April 2011, Jung membuat penampilan pertamanya sebagai penyanyi vokal utama Apink dalam M! Countdown menerusi dua lagu, "Mollayo" dab "Wishlist" dari album mini pertama mereka, Seven Springs of Apink.

Kerja solo

Jung dan Yang Yo-seob menyanyikan lagu duet, "Love Day" untuk projek A Cube for Season #Green. Pada bulan Ogos 2012, Jung merekodkan dua lagu promosi, "All For You" dan "Our Love Like This" bersama Seo In-guk untuk runut bunyi drama Reply 1997. "All For You" menjadi salah satu daripada lagu paling laris pada tahun tersebut di dalam Carta Gaon. Pada tahun 2013 dan 2014, Jung bekerjasama bersama Huh Gak untuk lagu duet bertajuk "Short Hair" dan "Break Up To Make Up". Beliau mengeluarkan lagu solo pertamanya bertajuk "Its You" untuk runut bunyi drama Three Days.
Pada 18 April 2016, Jung membuat debut sebagai artis solo menerusi album mini Dream yang terdiri daripada 6 lagu. Lagu "Hopefully Sky" menduduki tempat teratas dalam lapan carta muzik tempatan. Album ini terjual sebanyak 30,000 salinan selepas ianya dikeluarkan. Pada bulan April 2017, Jung mengeluarkan album kedua beliau bertajuk The Space. Dari 3 sehingga 5 Jun 2017, Jung mengadakan konsert solo pertamanya bertajuk “Attic” di Dewan Samsung Universiti Wanita Ewha.

Kerjaya lakonan

Jung membuat penampilan lakonan pertamanya di dalam drama Reply 1997. Jung menerima pujian daripada pengkritik dan penonton untuk persembahan lakonan beliau di dalam drama ini. Beliau memenangi beberapa anugerah termasuk Anugerah Seni Baeksang ke-49 untuk Pelakon Wanita Baru TV Terbaik.
Jung berlakon di dalam muzikal Legally Blonde sebagai watak utama, Elle Woods. Muzikal ini berlangsung dari 16 November 2012 sehingga 17 Mac 2013. Jung kemudiannya mempunyai peranan pembantu di dalam drama tahun 2013, That Winter, the Wind Blows. Beliau memenangi kategori Persembahan Terbaik di Anugerah Bintang APAN ke–2 dan Anugerah Bintang Baru di Anugerah Drama SBS.
Pada tahun 2014, beliau membnintangi muzikal adaptasi drama tahun 2004, Full House. Selepas itu, Jung membintangi sebagai watak utama di dalam drama romantik komedi, Lovers of Music. Pada tahun 2015, Eunji membintangi drama KBS2, Cheer Up! sebagai Kang Yeon-doo. Pada tahun 2017, Jung dipilih untuk berlakon di dalam drama JTBC, Untouchable yang disiarkan bermula 24 November.
Vision 1

Vision 1 (dulu Vision Sports) merupakan saluran sendiri pertama Indovision yang mulai ke udara pada 5 September 2005. Pada awal operasinya, Vision 1 yang boleh disaksikan melalui saluran 1 Indovision ini hanya menyiarkan pertandingan bola sepak dari seluruh dunia secara langsung.
Bukan hanya itu, Vision 1 juga mengadakan acara off-air seperti penyelenggaraan acara bola sepak Bundesliga Jerman atau yang dikenal dengan “Vision One Sports Night” di beberapa daerah seperti Jakarta, Bandung, Jogjakarta, Surabaya, dan Manado.
Mulai Ogos 2007, Vision 1 juga menyajikan tayangan extreme sports dan badminton.
Dalam setiap pertandingan secara langsung, siaran dilakukan langsung dari studio Vision 1 dengan menghadirkan penyampai dan komentator untuk memandu pertandingan jalannya.
Mangalore

Demografik 2001

Menurut bancian India pada tahun 2001, Mangalore memiliki bilangan penduduk seramai 398,745. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Mangalore memiliki kadar pendidikan (kebolehan membaca) 83%, melebihi kadar purata kebangsaan 59.5%; dengan 52% lelaki dan 48% wanita mampu membaca. 9% dari populasi berusia di bawah 6 tahun. (2001)
Metrologi

Metrologi merupakan ilmu mengukur yang merangkumi segala segi pengukuran yang teori mahupun amali. Istilahnya berasal dari bahasa Yunani iaitu μέτρον (metron), "ukur" + "λόγος" (logos) yang bermaksud "hujah, perkataan, kajian, kira-kira, ilmu" dsb. Dalam bahasa Yunani Kuno, istilah μετρολογία (metrologia) bererti "teori nisbah".
Metrologi ditakrifkan oleh Biro Timbangan dan Ukuran Antarabangsa (BIPM) sebagai "ilmu mengukur yang merangkumi penentuan secara uji kaji dan teori sekali pada sebarang tahap ketaktentuan di dalam mana-mana bidang sains dan teknologi."
Metrologi terbahagi kepada anak-anak bidang yang berikut:

Metrologi saintifik atau asas

Metrologi saintifik atau asas berkenaan dengan penentuan sistem kuantiti, sistem unit, unit ukuran, pembangunan kaedah ukuran yang baru, pewujudan piawaian ukuran dan pemindahan kebolehkesanan dari piawaian-piawaian ini kepada masyarakat. BIPM menjaga pangkalan data penentukuran metrologi serta keupayaan mengukur oleh pelbagai institusi di seluruh dunia. Institusi-institusi ini yang kegiatannya diulas sebaya menyediakan titik rujukan tahap tertinggi untuk kebolehkesanan metrologi. Dalam bidang ukuran, BIPM telah mengenal pasti sembilan bidang yang sesuai untuk metrologi, termasuk kepanjangan, jisim dan masa.

Metrologi gunaan, teknikal atau industri

Metrologi gunaan, teknikal atau industri berkenaan dengan penggunaan ilmu ukuran pada bidang pembuatan dan sebagainya serta kegunaannya dalam masyarakat untuk memastikan kesesuaian alat ukur, penentukuran dan kawanan mutu ukuran. Walaupun anak bidang metrologi ini menekankan ukuran itu sendiri, namun kebolehkesanan penentukuran alat ukur itu perlu untuk memastikan keyakinan terhadap ukuran.

Metrologi undang-undang

Metrologi undang-undang berkenaan dengan "kegiatan-kegiatan yang terhasil daripada keperluan undang-undang serta mengenai pengukuran, unit ukuran, alat ukur dan kaedah-keadah pengukuran yang dilakukan oleh pihak-pihak yang berkemampuan." Keperluan undang-undang begini boleh timbul daripada keperluan menjaga kesihatan, keselamatan awam, alam sekitar, pencukaian, perlindungan untuk pengguna dan perdagangan adil antara lainnya. OIML ditubuhkan untuk membantu dalam menyelaraskan peraturan-peraturan sedemikian di peringkat antarabangsa demi memastikan peraturan-peraturan itu tidak menghambat perdagangan.
Satok

Lokasi

Satok merupakan kawasan suburban dalam Bandaraya Kuching. Ia terletak sekitar 2 km dari Pusat Bandaraya Kuching dan terletak berhampiran dengan Jambatan Satok yang merupakan jambatan tersibuk di Kuching. Dua lebuhraya utama Kuching iaitu Jalan Satok dan Kulas melalui kawasan ini. Jalan Tun Abang Zaidi Adruce, Jalan Tun Abang Haji Openg dan Jalan Green iaitu jalan utama di Kuching bersambungan dengan jaringan jalan raya di Satok.
Kawasan ini merupakan gabungan kawasan perumahan atau perkampungan dan kawasan perniagaan atau aktiviti komersial. Selain itu, kawasan ini turut menempatkan Kompleks Islam Baitulmal Kuching, Mahkamah Syariah Kuching, Stesen Radio Televisyen Malaysia(RTM)bahagian Kuching dan Masjid Bahagian Kuching.

Ekonomi

Satok ialah antara pusat perniagaan dan kewangan utama di Kuching. Kawasan perniagaan dan membeli-belah utama adalah seperti Wisma Hopoh, Wisma Satok, Majma‘ Mall, dan Choice Food Supermart. Sepanjang Jalan Kulas dan Satok, bank-bank utama seperti Bank Simpanan Nasional, Bank Islam, Bank Rakyat, AgroBank, Bank RHB, CIMB, Maybank dan AmBank menjalankan operasi.
Kebanyakan bangunan di kawasan komersial Satok dijadikan restoran, lot perniagaan ataupun pejabat. Penduduk di kawasan perkampungan dan perumahan yang padat di Satok dan kawasan Jalan Green berhampiran menjadi pelanggan utama aktiviti komersial di Satok.
Arnoud van Doorn

Arnoud van Doorn adalah seorang mantan politikus sayap kanan Belanda terkemuka yang berasal dari Partai Kebebasan (PVV) milik Geert Wilders. Van Doorn dikenal dunia ketika menjadi produser dan pembuat film anti-Islam berjudul Fitna yang kontroversial bersama sahabat dekatnya Geert Wilders, sebelum akhirnya memutuskan menjadi seorang muslim beberapa tahun kemudian setelah lebih mendalami ajaran Islam. Kini ia menjabat sebagai anggota Dewan Kota Den Haag dari partai PvdE, Presiden Yayasan Dakwah Eropa, Duta Besar dari Hubungan Pesohor untuk Asosiasi Dawah Kanada di Eropa.
Arnoud membuat kejutan bagi masyarakat dan Geert Wilders secara khusus ketika mengumumkan keislamannya pada tahun 2013. Hal ini dikarenakan ia adalah wakil ketua dalam partai anti-Islam Belanda, juga andilnya dalam produksi film Fitna yang memicu kontroversi di berbagai belahan dunia. Dalam laman twitternya ia menyatakannya sebagai memulai langkah baru. Segera ia melakukan haji ke Arab Saudi dan mengunjungi Masjid Nabawi untuk menyampaikan permohonan maaf dan penyesalannya dihadapan para ulama disana atas keterlibatannya dalam usaha menyebarkan kebencian atas Islam. Dia mengatakan bahwa reaksi umat muslim di seluruh dunia terhadap filmnya, membuatnya tertarik belajar lebih dalam yang berujung dengan keputusannya memeluk agama Islam. Ia menyatakan, “Sampai sekarang saya masih sangat menyesal karena telah mendistribusikan film (Fitna) itu. Saya merasa bertanggung jawab untuk memperbaiki kesalahan yang telah saya lakukan di masa lalu." Langkahnya ini diikuti putra tertuanya yang memeluk Islam pada 2014 setelah melihat perubahan ayahnya semenjak memeluk Islam.
Baldu

Baldu (dipinjamkan daripada perkataan Bahasa Portugis: veludo) ialah sejenis kain tenunan berbulu di mana benang yang terpotong diagihkan sama rata dengan pail (pile) pendek dan padat yang memberikannya rasa lembut yang tersendiri. Kain ini boleh dihasilkan daripada gentian sintetik mahupun semula jadi.

Pembuatan dan penghasilan

Baldu ditenun dalam sebuah mesin khas yang mengabungkan dua jenis ketebalan dalam satu kain mentah pada masa yang sama. Dua kepingan kain mentah ini dipotong dua untuk menghasilkan kesan ini lalu kedua-dua lembaran kain ini masing-masing digulung secara berasingan. Proses rumit ini menjadikan baldu mahal dibuat sebelum datangnya mesin tenun berkuasa industri, bahkan baldu moden yang dibuat dengan baik masih mempunyai kos yang tinggi. Kain baldu susah dicuci kerana pailnya namun teknik pencucian kering moden memudahkan kerja sebegini kini.
Baldu boleh dihasilkan daripada beberapa jenis gentian yang berbeza, di mana sutera merupakan bahan mentahnya yang paling mahal secara tradisinya. Kebanyakan "baldu sutera" (silk velvet) yang dijual sebenarnya merupakan campuran rayon dan sutera. Baldu sutera penuh jarang didapati dan biasanya mempunyai harga pasaran mencecah beberapa ratus dolar Amerika setiap ela. Kapas juga digunakan, namun baldu yang dihasilkan bercirikan rasa yang tidak sebelerapa mewah. Gentian mentah lain seperti linen, mohair dan wul turut dipakai.
Baldu sintetik dapat dibangunkan sejak kebelakangan ini, terutamanya daripada from poliester, nilon, viskos, asetat dan mana-mana campuran dua jenis gentian sintetik atau satu gentian sintetik dengan satu gentian semulajadi (campuran viskos dengan sutera misalnya menghasilkan kain yang sangat lembut serta tampak memantulkan cahaya). Sedikit peratus spandeks kadangkalanya ditambah pada produk akhir memberikan sifat regangan pada kain ini (sebagai "stretch velvet").
Alangulam, Virudhunagar

Demografik 2001

Menurut bancian India pada tahun 2001, Alangulam memiliki bilangan penduduk seramai 4,965. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Alangulam memiliki kadar pendidikan (kebolehan membaca) 77%, melebihi kadar purata kebangsaan 59.5%; dengan 57% lelaki dan 43% wanita mampu membaca. 8% dari populasi berusia di bawah 6 tahun. (2001)
Orbit qamari

Dalam ilmu falak, orbit qamari, yang juga dipanggil orbit Selenosentrik, ialah orbit sesuatu objek keliling Bulan.
Seperti penggunaannya dalam program pengembaraan angkasa lepas, istilah ini merujuk kepada orbit pelbagai kapal angkasa, sama ada yang membawa manusia atau tidak, keliling Bulan; ia tidak merujuk kepada orbit Bulan mengelilingi Bumi.
Dalam peristilahan yang digunakan bagi memerikan orbit qamari, altitud pada apoapsis (titik yang paling jauh dari permukaan) orbit qamari dikenali sebagai apolune, apocynthion atau aposelene, sementara periapsis (titik paling dekat dengan permukaan) dikenali sebagai perilune, pericynthion atau periselene.
Orbit qamari rendah (Low Lunar orbit, LLO)—orbit di bawah paras altitud 100 km—menjadi perhatian khususnya dalam penerokaan Bulan. Walau bagaimanpun, orbit-orbit sedemikian diganggu kesan usikan graviti yang membuat orbit tidak stabil, dan membenarkan hanya sebebrapa inklinasi orbit yang boleh digunakan untuk orbit beku kekal yang dapat digunakan untuk berada buat masa yang lama dalam LLO.
Hari Ohi

Hari Ohi (Yunani: Επέτειος του «'Οχι» Epeteios tou "'Ohi", Ulang tahun "Tidak") merupakan perayaan yang disambut di Yunani, Cyprus dan komuniti berbangsa Yunani seluruh dunia pada 28 Oktober sebagai memperingati penolakan Perdana Menteri Yunani Ioannis Metaxas (memegang kuasa dari 4 Ogos 1936 hingga 29 Januari 1941) terhadap kata dua yang dibuat oleh diktator Benito Mussolini pada 28 Oktober 1940.